

LĒMUMS

Ādažos, Ādažu novadā

2024. gada 29. augustā **Nr.** **313**

**Par lokālplānojuma kā grozījumu Carnikavas novada teritorijas plānojumam 2018. - 2028. gadam nekustamajā īpašumā “Baltās pļavas”, Garciemā nodošanu publiskajai apspriešanai**

Ādažu novada pašvaldības dome izskatīja SIA "Metrum" (reģistrācijas Nr. 40003388748, juridiskā adrese: Ģertrūdes iela 47 - 3, Rīga, Latvija, LV-1011, e-pasta adrese: [metrum@metrum.lv](mailto:metrum@metrum.lv)) 19.03.2024. iesniegums Nr. 53/a/90-2024 (reģistrēts 19.03.2024. ar Nr. ĀNP/1-11-1/24/1549) ar lūgumu pieņemt lēmumu par lokālplānojuma nekustamā īpašuma “Baltās pļavas” (kadastra numurs 8052 007 0929) zemes vienībai ar kadastra apzīmējumu 8052 007 0490, nodošanu publiskajai apspriešanai.

Izvērtējot iesniegto lokālplānojuma projektu un ar to saistītos apstākļus, tika konstatēts:

1. Ādažu novada pašvaldības dome 25.01.2023. pieņēma lēmumu Nr. 33 “Par atļauju izstrādāt lokālplānojumu nekustamajiem īpašumam “Baltās pļavas”, Garciemā”, ar kuru tika uzsākta nekustamā īpašuma “Baltās pļavas”, ar kadastra Nr. 8052 007 0929, sastāvā esošās zemes vienības ar kadastra apzīmējumu 8052 007 0490, lokālplānojuma (turpmāk – Lokālplānojums) izstrādāšana, ar mērķi pamatot zemes gabala sadali un savstarpējo robežu pārkārtošanu savrupmāju un publiskas apbūves nolūkos, un ar to saistītu infrastruktūras objektu izvietošanu, nodrošinot piekļūšanu katrai jaunveidojamai zemes vienībai, ielas veidojot kā atsevišķas zemes vienības, kā arī mainīt zonējumu daļai teritorijas no “Lauksaimniecības teritorija” (L) uz “Savrupmāju apbūves teritorija” (DzS1);
2. Saskaņā ar Lokālplānojuma izstrādes vadītāja 18.07.2024. ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, Carnikavas novada teritorijas plānojumam 2018. - 2028. gadam un darba uzdevumam Lokālplānojuma izstrādāšanai;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punkts noteic, ka pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par četrām nedēļām.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu, kā arī ņemot vērā Lokālplānojuma izstrādes vadītāja 18.07.2024. ziņojumu un domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Nodot publiskajai apspriešanai un institūciju atzinumu saņemšanai lokālplānojumu nekustamā īpašuma “Baltās pļavas”, kadastra Nr. 8052 007 0929, sastāvā esošajai zemes vienībai ar kadastra apzīmējumu 8052 007 0490.
2. Publiskās apspriešanas termiņu noteikt četras nedēļas.
3. Lēmumu par lokālplānojuma redakcijas publisko apspriešanu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv.
4. Paziņojumu par lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
5. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
6. Par lēmuma izpildes kontroli atbild pašvaldības izpilddirektora vietniece.

Pielikumā:

1. Lokālplānojuma Paskaidrojuma raksts uz 46 lp.
2. Teritorijas izmantošanas un apbūves noteikumi uz 17 lp.
3. Lokālplānojuma Grafiskā daļa uz 3 lp.
4. Pārskats par lokālplānojuma izstrādi un pielikumi uz 16 lp.
5. Lokālplānojuma izstrādes vadītāja ziņojums ar pielikumu, pavisam uz 11 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU